तीन दिन बाद अखबार के मुख पृष्ठ पर छपा कि इलाहाबाद के प्रख्यात वकील पंडित मोतीलाल नेहरू ने वकालत छोड़ दी और राजनीति में प्रवेश किया। सूचना पढ़ते ही जवाहर लाल टण्डन जी के पास गए और आश्चर्य चकित होकर कहा, 'बाबूजी, आपने क्या जादू कर दिया।' दोनों आनन्द भवन गए। माता-पिता ने जवाहर को देखा और छाती से चिपका लिया। सच है, दीप से दीप जलता है। राजर्षि के जादू से एक प्रख्यात वकील का देश सेवा की ओर उन्मुख होना, इतिहास की एक महत्वपूर्ण घटना है।